Annonce

Publikum nød omgivelserne og atmosfæren, da madmarkedet Øboderne lørdag åbnede på den store havneterasse ved Navitas.

Anneta Häggblom Wiklund og Petri Wiklund ?fra Finland havde investeret i to specialøl til 50 kr. stykket. Dyrt men godt, lød deres dom.

Meningen er, at det store madmarket skal holde åbent hver lørdag og søndag fra klokken 10.00 - 22.00. Indtil videre til august.

Foodmarked ved Navitas I Aarhus.

Øboderne åbnede i bogstavelig forstand med et brag, da Ålekvasen Anna, et lokalt træskib fra Aarhus, for kanonsalut lagde til kaj efter at have hentet friske grøntsager på Samsø. Og siden gik det slag i slag med underholdning, mad - og endnu mere mad.

Foodmarked ved Navitas I Aarhus.

Markedet vil indeholde op mod 75 stadepladser med mad, drikkevarer, dilikatesser, design, kunsthåndværk og loppefund.

Foodmarked ved Navitas I Aarhus.

Hvis man kigger sig lidt for, vil man i boderne kunne finde så forskellige ting som sushi, burgere, økopølser fra Hanegal, Økologisk Fairtrade kaffe, gourmethotdogs, friskpresset juice, cocktails og ,mikrobrygget specialøl.

Foodmarked ved Navitas I Aarhus.

Annonce

Imponerende flot

Alice og Poul Andersen kom lige forbi, og de var begejstrede. De er begge født i Aarhus og har boet de sidste mange år i Hjørring, så de var ikke helt opdaterede på nyhederne på havnefronten.

»Hvor er det dog blevet imponerende flot her. Ja, vi er begejstrede. Der er godtnok sket meget her, siden vi var her for nogle år tilbage,« sagde Alice Andersen.

Parret havde investeret i to økologiske kalkun-sandwich til en 50'er stykket. Og købt to Ceres-øl til at skylle dem ned med.

»Det er langt tid siden, jeg har smagt en Ceres-øl. Dem er jeg vokset op med,« forklarede Poul Andersen.

Sent lørdag oplyste Ann-Christina Salquist fra Øboderne, at alt var gået strålende den første dag.